Na temelju članka 17. stavak 1. podstavka 4. Zakona o sustavu civilne zaštite („Narodne Novine“ broj 82/15, 118/18), a sukladno Procjeni rizika od velikih nesreća za Općinu Kloštar Podravski, Općinsko vijeće Općine Kloštar Podravski na 21. sjednici održanoj dana 16. srpnja 2019. godine, donosi

**O D L U K U**

**o osnivanju postrojbi civilne zaštite opće namjene**

**Općine Kloštar Podravski**

**Članak 1**.

Ovom se Odlukom sukladno Procjeni rizika od velikih nesreća za Općinu Kloštar Podravski, donesene na Općinskom vijeću (KLASA: 810-01/18-01/01, URBROJ:2137/16-18-03, od 7. studenoga 2018. godine), osniva postrojba civilne zaštite opće namjene Općine Kloštar Podravski.

**Članak 2.**

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

**Članak 3.**

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Općine Kloštar Podravski sastoji se od :

* upravljačke skupine i
* operativne skupine.

Upravljačka skupina sastoji se od dva pripadnika, a svaka operativna skupina sastoji se od osam (8) pripadnika. Svaka operativna skupina ima svoga voditelja.

**Članak 4.**

Općina Kloštar Podravski će prema članku 18. Pravilnika o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16) u postrojbu civilne zaštite rasporediti 10% više pripadnika od broja utvrđenog planom popune postrojbe.

**Članak 5.**

Postrojba civilne zaštite opće namjene Općine Kloštar Podravski postupa sukladno Operativnom postupovniku koji donosi načelnik Stožera civilne zaštite Općine Kloštar Podravski.

**Članak 6.**

Osobama koje su raspoređene u postrojbu civilne zaštite opće namjene izdaje se iskaznica pripadnika civilne zaštite.

**Članak 7.**

Evidenciju pripadnika postrojbi civilne zaštite opće namjene vodi Jedinstveni upravni odjel Općine Kloštar Podravski.

**Članak 8.**

Sredstva potrebna za ustrojavanje, opremanje, osposobljavanje i djelovanje Postrojbe civilne zaštite opće namjene osiguravaju se u proračunu Općine Kloštar Podravski.

**Članak 9.**

Stupanjem na snagu Odluke prestaje važiti Odluka o osnivanju i ustroju postrojbi civilne zaštite Općine Kloštar Podravski (KLASA: 810-05/11-01/01, URBROJ: 2137/16-11-1, Kloštar Podravski, 28.02.2011.god.).

**Članak 10.**

Ova Odluka stupa na snagu osmog dana od dana objave u „Službenog glasniku Koprivničko – križevačke županije“.

**OPĆINSKO VIJEĆE**

 **OPĆINE KLOŠTAR PODRAVSKI,**

KLASA: 810-01/19-01/05

URBROJ: 2137/16-19-01  **Predsjednik:**

Kloštar Podravski 16. srpnja 2019. **Antun Karas**

**UPRAVLJAČKA SKUPINA**

**OPERATIVNA SKUPINA**

**1. SKUPINA**

**2. SKUPINA**

1. **član**
2. **član**
3. **član**
4. **član**
5. **član**
6. **član**
7. **član**
8. **član**
9. **član**
10. **član**
11. **član**
12. **član**
13. **član**
14. **član**
15. **član**
16. **član**
17. **član**
18. **član**
19. **član**

**član**

**ZAMJENIK ZAPOVJEDNIKA**

**ZAPOVJEDNIK**

**VODITELJ**

**VODITELJ**